20 + Aro, Kertomus ornitologisesta matkasta Kokemäellä. I. X. 1904. 
Tulimme Poriin 21 päivänä toukokuuta, ja lähinnä seu- 
raavina päivinä teimme lukuisia retkiä Kokemäenjoen suisto- 
maalle, jonka edellisenä kevännä olin huomannut erittäin suo- 
situksi levähdyspaikaksi muuttolinnuille. Ilmat olivat olleet 
tähän saakka siksi koleita, ettei vielä ollut läheskään kaikkia 
lintuja saapunut. Heinäsorsia, lapasorsia, sotkia ja telkkiä oli 
kuitenkin jo suuret parvet. Samoin kuoveja ja Machetes pug- 
naxia. Calamoherpe schoenobaenus ja Emberiza schoeniclus oli- 
vat niinikään jo aivan vleisiä suistomaan matalissa rantapen- 
saikoissa ja komea Sterna caspiakin näyttäytyi tuontuostakin 
joen suumatalikoilla. 
Toukokuun 28 päivänä pistäysin Luvian saaristossa aina 
Roonooriin saakka. Viimemainitulla saarella pesi kottaraisia 
suuret parvet vanhoissa, ontoissa rantalepissä ja -pihlajissa. 
Kesäkuun alkupäivät käytin pääasiallisesti itse Porin kaupungin 
läheisimmän ympäristön tutkimisessa. Huomattavimmista löy- 
döistäni näinä päivinä mainittakoon 15 p:nä kesäkuuta löytä- 
mäni Anas acutan ja Spatula clypeatan pesät Kokemäenjoen 
suistomaalla. Varsinkin edellinen näistä lajeista on Länsi-Sata- 
kunnassa jokseenkin yleinen, sillä sitä tapasin myöhemminkin 
kesällä verrattain usein. Jälkimäisen lajin alue näyttää sitä- 
vastoin rajoittuvan yksinomaan vaan suistomaahan ja sen lähei- 
simpään ympäristöön. 
Kesäkuun 17 päivänä muutin sitten Kokemäen pitäjääseen 
Kuoppalan kylään »Kokemäen aukean» itäpäässä. Ollen tihe- 
ästi asuttua seutua ei lintumaailma luonnollisesti itse aukealla 
ole varsin runsas. Sikäläisestä linnustosta vetää erikoisen huo- 
mion puoleensa Sturnus vulgaris, Cypselus apus ja Corrus 
monedula, jotka pesivät varsinkin kirkon tienoilla aivan yleisesti. 
Naakasta olin täällä tilaisuudessa saamaan vahvistuksen sille jo 
Ulvilan pitäjässä kuulemalleni omituisuudelle, että se siirtyy 
pesimäseudultaan joksikin aikaa pois, nähtävästi ympärillä ole- 
viin laajoihin metsiin. Heti kun poikaset ovat tulleet lentokv- 
kyisiksi, siis heinäkuun alkupäivinä, keräytyvät nimittäin naakat 
isoihin parviin ja lähtevät sitten niin tyyten pois paikkakun- 
nalta, ettei niistä näe ainoatakaan jäljellä. Kansa kertoo naak- 
